приложение III, глава 30.
 Член 15
 Образци на ветеринарен здравен/официален сертификат и на официален сертификат за въвеждане в Съюза на живи двучерупчести мекотели, бодлокожи, мантийни, морски коремоноги, продукти от животински произход от такива животни и определени преработени двучерупчести мекотели, предназначени за консумация от човека
 1. Ветеринарният здравен/официален сертификат, посочен в член 1, параграф 3, буква б), подточка ii), който е предвидено да се използва при въвеждане в Съюза на живи двучерупчести мекотели, бодлокожи, мантийни, морски коремоноги и продукти от животински произход от такива животни, предназначени за консумация от човека, съответства на образеца MOL-HC, изготвен в съответствие с образеца, установен в приложение III, глава 31.
 2. Официалният сертификат, посочен в член 1, параграф 3, буква б), подточка ii), който е предвидено да се използва за въвеждане в Съюза на преработени двучерупчести мекотели от вида Acanthocardia tuberculatum, предназначени за консумация от човека, съответства на образеца MP-PREP, изготвен в съответствие с образеца, установен в приложение III, глава 32.
 Член 16
 Образци на ветеринарни здравни/официални сертификати за въвеждане в Съюза на сурово мляко, млечни продукти, коластра и продукти на основата на коластра, предназначени за консумация от човека
 Ветеринарните здравни/официални сертификати, посочени в член 1, параграф 3, буква б), подточка ii), които е предвидено да се използват при въвеждане в Съюза на сурово мляко, млечни продукти, коластра и продукти на основата на коластра, предназначени за консумация от човека, съответстват на един от изброените по-долу образци в зависимост от биологичния вид и категорията на съответните продукти:
 a)
 MILK-RM, изготвен в съответствие с образеца, установен в приложение III, глава 33 — за сурово мляко, предназначено за консумация от човека;
 б)
 MILK-RMP/NT, изготвен в съответствие с образеца, установен в приложение III, глава 34 — за млечни продукти, предназначени за консумация от човека, които са получени от сурово мляко или за които не се изисква да преминат специална обработка за ограничаване на риска;
 в)
 DAIRY-PRODUCTS-PT, изготвен в съответствие с образеца, установен в приложение III, глава 35 — за млечни продукти, предназначени за консумация от човека, за които се изисква да преминат пастьоризация;
 г)
 DAIRY-PRODUCTS-ST, изготвен в съответствие с образеца, установен в приложение III, глава 36 — за млечни продукти, предназначени за консумация от човека, за които се изисква да преминат специална обработка за ограничаване на риска, различна от пастьоризация;
 д)
 COLOSTRUM, изготвен в съответствие с образеца, установен в приложение III, глава 37 — за коластра, предназначена за консумация от човека;
 е)
 COLOSTRUM-BP, изготвен в съответствие с образеца, установен в приложение III, глава 38 — за продукти на основата на коластра, предназначени за консумация от човека.
 Член 17
 Образец на официален сертификат за въвеждане в Съюза на охладени, замразени или обработени жабешки бутчета, предназначени за консумация от човека
 Официалният сертификат, посочен в член 1, параграф 3, буква б), подточка i), който е предвидено да се използва при въвеждане в Съюза на охладени, замразени или обработени жабешки бутчета, предназначени за консумация от човека, съответства на образеца FRG, изготвен в съответствие с образеца, установен в приложение III, глава 39.
 Член 18
 Образец на официален сертификат за въвеждане в Съюза на охлюви, предназначени